MF «Glutra»

MF «Glutra» er en norsk bilferge som ble bygget i 2000 av Langsten Slip & Båtbyggeri for Møre og Romsdal Fylkesbåtar (MRF),Da hun ble overlevert, ble hun den første bilfergen i verden som er drevet med flytende naturgass (LNG). MF «Glutra» var eid av MRF frem til fusjonen med Fjord1 i 2005. Selskapet ble da omstrukturert til datterselskapet Fjord1 MRF.

Ved overlevering hadde MF «Glutra» en kapasitet på 86 personbilenheter (PBE) og 300 passasjerer. I 2010 ble hun forlenget med 26 meter og fikk en ny kapasitet på 124 personbilenheter.

Fra 2010 til 2019 gikk hun i sambandet mellom Flakk og Rørvik i Trøndelag. MF «Glutra» trafikkerte på den tiden sammen med MF «Tresfjord» og MF «Korsfjord».

MF «Glutra» ble lagt i opplag i Kristiansund som resultat av at FosenNamsos Sjø overtok sambandet mellom Flakk og Rørvik 1. januar 2019. Det har også vært problematisk å få tillatelse til å bunkre skipet med flytende naturgass. DSB har et strengt regelverk, og derfor ble skipet ikke satt inn i Hareid–Sulesund slik rederiet hadde planlagt.

Tidslinje 
2000 – Levert som MF «Glutra» til MRF, Flaggstat  Molde.
2000 – Satt inn i Sølsnes–Åfarnes.
2001 – MRF ble slått sammen med Fylkesbaatane og rederiet ble dermed omdøpt til Fjord1.
2002 – Satt inn i Seivika–Tømmervåg.
2010 – Ombygget og forlenget med 26,40 meter ved Gdańsk Shiprepair Yard "Remontowa" S.A. i Gdańsk.
2010 – Lagt i opplag i Trondheim midlertidig.
2010 – Satt inn i Flakk–Rørvik.
2019 – Tatt ut av Flakk–Rørvik på grunn av at FosenNamsos Sjø tok over driften av sambandet.
2019 – Lagt i opplag i Kristiansund.
2020 – Forsatt i opplag.
2021 – Under ombygging på Westcon Yards Florø.
2022 – Settes inn på Bognes–Skarberget 1. desember.

Historie 
MF «Glutra»s skrog ble bygget av Tangen Verft i Kragerø i Telemark, på slutten av 90-tallet, hun ble deretter flyttet til Langsten Slip & Båtbyggeri AS i Tomrefjorden i Møre og Romsdal for videre utrustning. 28. januar 2000 ble hun ferdigstilt og overlevert til Møre og Romsdal Fylkesbåtar (MRF), hun fikk verftets byggenummer 181 og Molde som sin hjemmehavn. MF «Glutra» ble både verdens og Norges første gassdrevne bilferge.

Samme år hun ble bygget, ble Sølsnes–Åfarnes det første sambandet hun ble satt inn i. Der trafikkerte hun frem til 2002, da MRF sin nyeste bilferge MF «Eira» tok over ruten i desember. MF «Glutra» ble da satt inn på Seivika –Tømmervåg, hvor det ble gjort et omfattende arbeid på fergekaiene for å kunne ta imot henne.

I 2005 ble MRF fusjonert med Fjord1, selskapet ble da omstrukturert til datterselskapet Fjord1 MRF.

I september 2010 ble MF «Glutra» sendt til det polske verftet Stocznia Północna (nåværende Remontowa Shiprepair Yard) i Gdańsk for forlengelse. Dette er det samme verftet som har bygget  MF «Moldefjord», MF «Fannefjord», MF «Romsdalsfjord» og MF «Korsfjord», som ble bygget i perioden 2009 til 2010, og var omtalt som en ny generasjon bilferger. Remontowa har mer enn ti års erfaring innen design og bygging av passasjer-/bilferger av forskjellige typer og størrelser.

Under prosessen med forlengingen, ble noe av MF «Glutra»s overbygg skåret ut og fjernet før selve forlengingen fant sted. Overbygget var inkludert bare på den ene siden der mannskapslugarene og broen befant seg. Da denne prosessen ble gjennomført, ble neste steg å skjære fergen i to på tvers midtskips. Etter dette ble det plassert en midtseksjon på 26,40 meter før hun ble sveist sammen igjen, deretter kom overbygget på plass igjen der den var. Midtseksjonen ble ferdig produsert av verftet da hun kom dit i september. I tillegg til forlengelsen hun fikk ved verftet, ble skipet malt mørkeblått, i likhet med de andre Fjord1-fergene.

Etter at ombyggingen og forlengelsen var ferdig i desember 2010, ble MF «Glutra» sendt til Trondheim der hun ble liggende frem til over nyttår, siden fergetillegget på Flakk ennå ikke var ferdig til å betjene de nye store fergene. Under liggetiden i Trondheim ble blant annet kiosken om bord utvidet i den store salongen, før hun i februar 2011 ble satt inn på fergesambandet Flakk–Rørvik i Trøndelag. «Glutra» trafikkerer sammen med MF «Tresfjord» og MF «Korsfjord».

I 2012 ble Fjord1 MRF og det andre datterselskapet Fjord1 Fylkesbaatane fullt fusjoner med morselskapet Fjord1 AS. Selskapet er i dag selvstendig og har kun navnet Fjord1.

MF «Glutra»

Målebrev 
MF «Glutra» hadde ved overlevering en lengde på 94,80 meter og en bredde på 15,7 meter, dypgående var på 3,85 meter. Etter forlengingen i 2010, fikk hun en ny lengde på 121,20 meter.

Tonnasje 
Tonnasjen hennes var på 1 651 bruttotonn (BT), nettotonnasjen var på 495 NT ved overlevering. Etter forlengelsen fikk hun en ny bruttotonnasje på 2 268 BT og en ny nettotonnasje på 680 NT, dødvekttonnasjen er på 659 dvt.

Maskineri 
Maskineriet består av fire Mitsubishi GS12R-PTK LNG motorer (disse er LPG drevet), hver med 675 kW som i sammenlagt tilsvarer 2 700 kW. Fremdriften besørges av to Schottel Twin Propeller av typen STP 1010, hver med 1 000 kW, som i sammenlagt tilsvarer 2 000 kW. Toppfarten hennes er på 12,7 knop, som tilsvarer 23,5 km/t.

Kapasitet 
Ved overleveringen hadde MF «Glutra» en kapasitet på 86 personbilenheter (PBE) og 300 passasjerer. Etter forlengingen fikk hun en ny kapasitet på 124 personbilenheter.

Hennes mannskap er registrert på 5 besetningsmedlemmer. Dette er hennes faste mannskap når hun går i ordinær rute. MF «Glutra» har også to lærlinger på dekk og i maskin. Disse jobber 100 prosent og er egentlig en del av mannskapet, men de tilhører ikke sikkerhetsbemanningen, som igjen er sertifisert på bare 5 besetningsmedlemmer.

Register 
«Glutra» er registrert i Norsk Ordinær Skipsregister (NOR) som er en underavdeling i Sjøfartsdirektoratet.

Detaljer 
Under MRF-tiden var MF «Glutra» som alle andre ferger i flåten. Hun hadde et sort skrog og et hvitt overbygg, og hadde to gule skorsteiner som hadde et tykt sort belte på toppen og ett tynnere sort belte litt under, med ett gult belte i midten, som var MRF sitt skorsteinsmerke. Slik som mange andre ferger i MRF, ble de dekorert med to gule striper på løftebaugene med MRF-logoen i midten, og ble malt med MRF sitt flagg på begge skutesidene på overbygget (som regel bare ett på begge sider ved skorsteinene, MF «Glutra» hadde skorsteinene sine bare på den ene siden, derfor så fikk hun faktisk to MRF-flagg på begge sider i hver ende). I tillegg hadde hun et tykt gult belte på det hvite overbygget, denne var det bare henne og MF «Tresfjord» som hadde. «Tresfjord» fjernet denne gule stripen i 2003/04.

Da Møre og Romsdal Fylkesbåtar ble fusjonert med Fjord1 i 2005, dannet de datterselskapet Fjord1 MRF. Det eneste som skjedde da MF «Glutra» gikk over til Fjord1 MRF var at de fjernet de fire MRF-flaggene på skutesidene, som ble erstattet med Fjord1 MRF sin logo som ble plassert i forskipet. Disse fikk hun bare én av på hver side i én ende.

Da MF «Glutra» ble forlenget i 2010, ble skroget hennes malt fra sort til mørk blå. Hun beholdt skorsteinsmerkene, mens Fjord1 MRF-logoene ble flyttet fra forskipet til akterskipet.

I 2012 ble Fjord1 MRF og det andre datterselskapet Fjord1 Fylkesbaatane fullt fusjoner med morselskapet Fjord1 AS, dermed ble den lille skriften som sto MRF på under Fjord1 logoen, fjernet. I tillegg ble skorsteinsmerkene erstattet med Fjord1-flagget sine farger, mens de gule stripene med MRF-logoen i midten på løftebaugene ble malt over med mørk blå farge slik at det gikk i ett med skroget. Disse er fortsatt synlige på løftebaugene.

Referanser

Eksterne lenker 
 
 
 Vessel details for: GLUTRA (Ro-Ro/Passanger Ship) | AIS Marine Traffic 
 Fartøyet LJZB GLUTRA | Skipssøk - Sjøfartsdirektoratet 
 Fjordferger i Norge - Glutra | Fjordfähren in Norwegen  
 Glutra, IMO 9208461 | Faergelejet.dk 

Norske ferger
Bilferger
Sjøfart i Møre og Romsdal
Fjord1-ferger
MRF-skip
Skip fra 2000
Skip bygget i Norge
Artikler i sjøfart-prosjektet